Jurnal Pertanika Mahawangsa

Jurnal Pertanika Mahawangsa ialah Jurnal Bahasa, Budaya dan Warisan Melayu.https://myjurnal.mohe.gov.my/public/browse-journal-view.php?id=499 Jurnal ini diselenggara oleh Fakulti Bahasa Moden dan Komunikasi, Universiti Putra Malaysia dan diterbitkan oleh Penerbit Universiti Putra Malaysia. Jurnal ini merupakan salah satu siri terbaharu yang menggunakan tajuk judul Pertanika dan diterbitkan dalam Bahasa Melayu, dua kali setahun, iaitu pada Jun dan November. Ketua editor jurnal ini ialah Prof. Madya Dr. Nik Rafidah Nik Muhamad Affendi (Universiti Putra Malaysia).https://fbmk.upm.edu.my/penerbitan_jurnal/jurnal_pertanika_mahawangsa-12836?L=bm

 Sejarah 
Pertanika merupakan jurnal rasmi Universiti Pertanian Malaysia (nama asal Universiti Putra Malaysia) yang telah mula menerbitkan artikel berfokuskan pertanian pada tahun 1978. Pada tahun 1993, Pertanika telah diselaraskan kepada tiga jurnal yang mempunyai skop berbeza, iaitu Jurnal Pertanika Sains & Teknologi, Jurnal Pertanika Sains Sosial & Kemanusiaan, dan Jurnal Pertanika Sains Pertanian Tropika.https://penerbit.upm.edu.my/pertanika_journals/about_the_journal-12400 

Jurnal Pertanika Mahawangsa pula merupakan jurnal yang baharu ditubuhkan pada tahun 2013.https://journalfbmk.upm.edu.my/ojs3/index.php/mahawangsa/about Walaupun jurnal ini menggunakan tajuk judul Pertanika, jurnal ini dikendalikan sepenuhnya oleh Unit Penerbitan Jurnal, Fakulti Bahasa Moden dan Komunikasi, Universiti Putra Malaysiahttps://persatuan.upm.edu.my/JPMWS?view=page&val=menu&permalink=aluan manakala tiga judul jurnal Pertanika yang lain dikendalikan oleh Seksyen Penerbitan Jurnal, Pusat Penerbit Universiti Putra Malaysia.https://penerbit.upm.edu.my/staf/seksyen_penerbitan_jurnal-12399

 Pautan luar 

 Tapak web rasmi

 Rujukan